
NOWA 


I. libello „O Filologii“ sermone patrio scripto, cujus pars in Ephe- 
meridibus Varsaviensibus ( Pamiętnik Warszawski) anno 1808 recepta, 
et qui totus apud Kornium Vratislaviae 1812 prodiit, doctis populari- 
bus literaturae antiquae. magnam et multifariam utilitatem exponere, 
iisque probare conatus sum, antiquarum literarum. studium tanti mo- 
menti esse in excolendis viribus ingenii et in formandis moribus, ut in- 
ter omnes doctrinas quibus animos juveniles censeamus imbuendos et 
ad humanitatem. erudiendos, primunr merito obtineat locum, et totius 
institutionis puerilis habeatur fundamentum. ^ Argumenta, quibus ad 
rem. comprobandam usus sum, ex ingenio linguarum graecae et latinae 
atque totius literaturae antiquae desumpta, et multis, ex operibus Grae- 
corum et Romanorum exemplis illustrata, plurimos etiam illorum, qui- 
bus disciplinae mathematicae et physicae, quae in patria nostra magna 
cum industria coluntur, et maxima auctoritate gaudent, hoc in loco 
studio literarum antiquarum praeferendae videbantur, ad meam per- 
duxere sententiam. At multi ex me quaesiverunt qui fiat, ut quamvis 
argumenta, quibus studium antiquarum literarum tam sedulo commen- 
daverim, vix refelli possint, magna tamen utilitas, quam afferre illud 
debeat, in vita non item conspiciatur. Consideremus, ajunt illi, eas 
nationes in quibus studium antiquarum literarum totius institutionis 


puerilis habetur fundamentum put ex. gr. in Germania, ubi in: multis 


4 


scholis maxima pars temporis, nonnunquam fere cum detrimento alia- 
rum doctrinarum (mathematicorum , physicorum, historiae) in hoc stu- 
dio consumitur; quotusquisque est Germanorum qui praestantissimo- 
rum auctorum graecorum et romanorum opera perlegerit, vcl, egres- 
sus e schola unum vel alterum auctorem romanum aut graecum in ma- 
nus sumat? Sed demus, pergunt illi, quod tu in libello tuo affirmas *), 
ut, etiamsi hac ratione instituti postea obliviscantur antiquarum lingua- 
rum, fructus tamen maximi ex ipsa virium animi exercitatione rema- 
neant, quemadmodum. fidibus canere edocti agilitatem digitorum nancis- 
cantur, etiamsi canticorum, quibus exercerentur, prorsus non recor- 
dentur — ne hos quidem fructus, ajunt, quos tu tam magni facis, in 
vita reperimus tam magnos, ut studio novarum linguarum aeque acqui- 
ri non possint.  Comprobasse tibi videris in libello tuo, studio lingua- 
rum et operum Graecorum et Romanorum omnes ingenii vires ita exer- 
ceri, mentem acui, brevibus, animum humanum ita excoli, ut se ipso 
uti edoceatur et non perturbatus variis temere captis et pravis opinioni- 
bus, quibus vulgus tanquam vinculis obstringi soleat, ubique verum 
videre conetur, et justa de rebus judicandi ratione excellat, itaque ad 
veram accedat humanitatem. Quid? num tu probare potes, ne dicamus 
in nobis, verum adeo in populo, sospitatore studii antiquarum litera- 
rum, in Germanis, in vita tam excellentes, quos praedicas, conspici 
fructus?  Plerosque ibi videmus captare nova quaequae, etiam perversis- 
sima; opiniones, quo magis pugnare videantur cum ratione, eo luben- 
tius acceptas; animos hominum omnium ordinum in doctrina sacra, in 
philosophia, in artibus et in vita communi ubique imaginatione et inani 
specie abductos a sobria et justa de rebus judicandi ratione, quae e stu- 


*) O Filologii p. 18 et quae sequuntur. 

dio veterum auctorum redundare a te dicitur, Si igitur in ipsa vita non 
apparent fructus laudati hujus doctrinae, qua de caussa teramus maximam 
partem temporis institutioni juvenili tributi, in addiscendis linguis anti- 
quis et in studio auctorum antiquorum, cum quae nunc acquigtur, no- 
vis linguis et nova literatura aeque atque illis acquiri possit utilitas 94 

Quid ad haec respondeam, non habeo. Nam quis est, qui re- 
motus a studio et ira, non concedat, e doctrina antiquitatis hos fructus 
non percipi, quos percipi posse res ipsa doceat, et qui uni magnum 
spatium temporis, quod in hoc studium impendatur, compensare 
possint? Videamus eos, quorum vita versatur in studiis literarum. 
Eximia est virtus auctorum graecorum et romanorum, ut vitae inser- 
viant et usui; plerique vero philosophi novorum temporum, asgoßarar, 
eo magis sibi placent, quo longius abhorret eorum philosophia a vita et 
ab omni usu, dissimiles omnino summo illi philosopho, qui eo a pru- 
dentibus omnium temporum princeps philosophiae habitus et immortali- 
tatem nactus est, quod magistram vitae ab inutilibus disquisitionibus, 
(unde omnia orirentur, quove reciderent) de caelo devocavit et in urbibus . 
collocavit et in domos etiam introduxit et coégit de vita et moribus, re- 
busque bonis et malis quaerere. *) 

Studium operum Graecorum et Romanorum ad justam de rebus 
divinis sentiendi rationem ducere debet, ut res sacras veriti, neque lae- 
damus; quod divinum habetur, nec somniemur et hallucinemur in re- 
bus gravissimis» At nunc alii maximis superstitionibus inhaerentes ad 
absurdissima quaequae et noxia trahi se patiuntur, adeoque philosophi 
— ut nuper fecit Professor Lipsiensis — de ineptiis anicularum supersti- 
tiosarum disputantes, rem gravissimam suscepisse sibi videntur, alii om- 


*) Disp. Tuscul V, 4. 

mia divina temere: contemnentes, publice vituperant, quae ne offendere 
quidem fas est, cum omni tempore vitae agundae pułcherrima generi 
humano praebuerint adminicula, adeoque nonnulli Theologi, perfricata 
fronte, partes agunt Socratis illius Aristophanici: °) 

rotos Zeig; ov un hqęqoetę; 006 Ege Zee. 
Divina et humana miscere. seculum est. 

Graeci et Romani optimi dicendi sunt magistri; praeclaroruni 
operum. eorum: studio eo perduci debemus, ut discamus distincte, di- 
stribute, eleganter et ornate scribere. At vix unum vel alterum ex im- 
mensa novorum semper auctorum. multitudine deprehendas, cujus ra- 
tio scribendi prae se ferat virtutes. a studio optimorum auctorum grae- 
corum et romanorum profectas, **) et quae redoleat suavitatem illam 
oratoris austeram et solidanr, quae im auctoribus antiquis tam mirifice 
delectat et allicit lectorem.. Alit enim in eo: elaborare videntur, ut ob- 
scure vel sine omni elegantia scribant, perinde ac si lectores: deterre- 
ze a lectione operum suorum: velint, immemores. Ciceronis verborum: 
sS Nobis autem videtur, quidquid literis mandetur, id commendari omni- 
um eruditorum: lectioni decere. Alii eadem: inconstantia, mobilitate, 
352 D. 


Et multae illae ineptiae philosophicae, poéticae, paedagogicae 


et levitate scribunt, qua. vivunt. 


et politicae, quas aetas nostra 2 quinquaginte annis vidit, ab homi- 
nibus certe, studio antiquarum: literarum: excultis et nutritis, quomo- 
do proficisci potuerint, vix intelligi potest. 


Denique, quid dicamus de: disputandi ratione cum aliis, qua. 


*) Nub. 366 ed. Herm. 


**) Conf. Jahrbuch der Preuss. Rhein. Universitaet I. 1. p. 71. et quae se- 
quuntur, quae vix legi possunt. 


e) Qualis autem ipse homo esset, talem. ejus. esse: orationem. Cic.. 

viri docti nostris temporibus. utuntur? Ad praestantissimos studii «opes 
rum Graecorum et Romanorum fructus pertinet, ut excolat judicium 
de pulchro, et si quae est disciplina, quae emolliat mores, nec sinat 
esse feros, literas antiquas hoc efficere, nemo est qui neget. Hinc 
fit ut sedate et modeste feramus, si alii nobiscum dissentiant, aliorum 
sententias veriti; ut redargui et refelli nos patiamur, vel, si ita visum 
fuerit, docendo refellamus et remoti a studio partium, | alios non 
contemnamus propterea quod nobiscum non consentiant, ne dicis caus- 
sa tantum disputare videamur. At circumspiciamus nostros homines 
inter se disputantes — quotusquisque est eorum, qui memor aurei effati 
magni illius Romani: „tantum abest ut scribi contra nos nolimus, ut 
id etiam maxime optemus; in ipsa enim Graecia philosophia: tanto 
in honore nunquam fuisset, nisi doctissimorum contentionibus dissen- 
sionibusque viguisset* quotusquisque est, qui ferat, ut contra se ali- 
quis surgat? Omnes se tantum verum videre et arbitrantur et autu- 
mant, ceterosque qui non assentiuntur, caecos et hebetes profitentes; 
quae ipsi proferunt, se ipsos invenisse proclamant, quamvis eadem 
saepe etsubtilius et elegantius dicta sint antea a multis, At qui con- 
tra dicit, non modo reprehendunt, verum etiam consectantur clamozi- 
bus et conviciis, ita ut saepius non viros doctos disputantes de sum- 
mis rebus, sed calones in popina rixantes conspicere tibi videare. Quid? 
nonne adeo in libello *) quodam diurno, asperis dictis scatente, effictis 
asinorum capitibus adversarios refellere conatus est auctor? Et in 
disceptationibus de utilitate artis gymnasticae, altioribus consiliis a Ja- 
nio nuper accommodatae, innumera xusticorum et inconditorum morum 


vestigia ubique deprehenduntur, quae clarius etiam apparuere in mul- 


*) Isis. 

tis quae scripta sunt ab incendio librorum publice combustórum, quia 
juvenibus non placuere, usque ad casum post hominum memoriam 
atrocissimum, auctoris, qui propter hanc libertatem cecidit, quam omnes 
sibi permitti cupiunt, etiamsi ipse multa saepe immodeste dixisset; 
quorum omnium potius juvat oblivisci quam recordari, ne offendere 
voluisse videamur. 

Considerantibus nobis haec, quorum tantum: paucis verbis men- 
tionem fecimus, omissis multis aliis, quae omnibus in mentem venient, 
cum recenter facta sint, mirum prorsus videtur, homines ab ineunte 
aetate studio antiquarum literarum nutritos, quo arta et circumscripta ra- 
tio cogitandi expelli, mens acui, mores emolliri et sermo excoli *) putetur, 
in vita, ne dicam non exceliere, sed carere iis virtutibus, quae pulcherri- 
mos studii antiquarum literarum constituant fructus, quos si abstuleris, om- 
nino non sitcur prae omnibus aliis doctrinis, maximum institutionis juvenr, 
lis tempus huic studio tribuamus, optimum ad humanitatem ducem rati. 

Haec vero ita se habere dies declarat et nemo facile inficietur, nisi 
qui studio et ira ductus verum non videt. At caussa et culpa non est m 
ipsa doctrina antiquitatis, sed 

1) in ratiore docendi linguas, graecam et latinam, et 

2) in ratione legendi veteres auctores in scholis; 
quae nisi emendetur, vel potius funditus tollatur, utilius omnino fo- 
ret, dectrinam antiquitatis ex institutione publica amovere, et ma- 
gnam aetatis juvenilis partem, quam occupat, impendere subtiliori 
studio sermonis patri, et novarum linguarum, mathematicis, physicis, 
historiae naturali et historiae populorum. Res igitur magni momenti 
et accurata consideratione magistrorum digna. 


*) O Filologii, p. 22. 30. 33. 65. 

Primum omnium patet, studium linguarum graecae et latinae 
in institutione publica tantum receptum esse propter auctores graecos et 
latinos. Quamvis enim non contemnendam utilitatem afferat cognitio 
ingenii linguarum antiquarum, de qua in libro O Filologii p. 18 pluri- 
bus disputavimus, attamen ea sola non restituit jacturam temporis, prae- 
sertim cum alia ratione eadem comparari possit. Si igitur hoc consilia 
tam multum temporis studio utriusque linguae tribuimus, ut rebus *) 
potiamur, quae in scriptis Graecorum et Romanorum continentur ??), in 
utraque lingua ita exerceamur, necesse est, ut auctores non solum intel- 
ligamus, sed etiam legere cupiamus, ^ Etenim si in legendo auctore an- 
tiquo magnis defatigamur difficultatibus, a lectione deterremur, et qui- 
dem eo magis quo celerius progredi cupimus vi ingenii impulsi. Quo- 
tusquisque vero eorum qui in classes superiores Gymnasiorum promoven- 
tur; vel denique e scholis egrediuntur, tantam nactus est facilitatem in- 
telligendi auctores veteres, ut eos cum voluptate legere possit? — De 
philologis non loquor. — Hac in re caussam gravissimam reperisse me 
puto, cur plerique egressi e scholis ne unum quidem auctorem graecum 
vel romanum in manus sumant, et paullatim utriusque linguae pror- 
sus obliviscantur. | Qui enim exigi potest a viris, multis et gravissimis 
rebus muneris occupatis, et laboribus diurnis defagitatis, ut sumto libro 
graeco vel latino misere excrucientur in exquirenda significatione verbo- 
rum? Quam voluptatem capiet e legendo Homero, Platone, Cicerone, 
"Virgilio et aliis, qui expedite et uno tenore (ut ajunt) auctorem legere 


nequit, cui lectio non praebet dulce lenimen laborum, cujus animum non 


*) Cur versiones veterum atctoriun usni quem quaerimus non inser- 
viant, in libro O Filologii p. 70. 71. ostendimus. 

**) De Philologis, Theologis, Jureconsultis hic non loquimur, sed de 
juvenibus ad humanitatem erudiendis-in Gymnasiis, 

zeficit, verum acrius adeo intendit? et denique, quae inde redundare 
potest utilitaslegenti, si magno cum labore aliquot versus perlegerit; 
quos fortasse ne intellexerit quidem? Haec caussa est, cur vulgo in 
manibus magistratuum, nobilium et omnium, qui quondam in scholis 
addiscendis linguis antiquis maximam partem aetatis juvenilis trivere, 
neque graecos nec latinos conspiciamus auctores. Qui vero aliter fieri 
potest, cum in omnibus scholis ,, germanicis non exceptis, linguae anti- 
quae ita doceantur, ut bene addisci fere nequeant. 

Primum tempus constitutum linguis antiquis in scholis nostris val- 
de circumscriptum est. Olim nimis multa docebantur, quae studio 
antiquarum linguarum tempus praeripiebant. Haec minime ita a me 
dicta existimari velim, quasi vituperem magnos illos viros, qui instau- 
rata meliore ratione institutionis publicae *) prudenter et apte tunc tem- 
poris scholas ordinavere. lllo tempore necessaria fuere multa et utilia 
in scholis, quae sunt superflua et noxia nostro.  Eximie haec ostendit 
Szweykovius noster, vir acutus et imprimis doctus, in Comparatione su- 
periorum scholarum polonicarum cum germanicis etc., **) quo uno libro, 
ut Quinctiliani verbis de Persio utar, multum et verae gloriae meruit. 
Nunc vero cum Academiis merito conserventur multa scholis olim tribus 
ta, studio antiquarum linguarum. plus temporis concedendum est. In 
-Gymnasiis germanicis lingua latina magna auctoritate gaudet, sed graeca 
„non item, quippe quae in classibus inferioribus vulgo plane non doce- 
tur, longe minus spatium temporis nacta, quam latina, quamvis multo 


„diffcilior. Hoc praecipue inde fit, quod Gymnasia non satis discernun- 


*) Ab annis 1774, 79. 


**) Uwagi nad wyższemi szkolamiPolskiemi wporównaniu do niemieckich, 
W Warszawie 1808. 


TI 


tur ab aliis scholis, de quo bene exposuit vir acutissimus Herbart in 
Judicio paedagogico de classibus scholarum, etc. *) Si enim Gymna- 
sia vel Lycea sunt scholae in quibus juvenes ad humanitatem erudiri et ad 
omnem subtiliorem doctrinam praeparari debent, et literae antiquae ho- 
xum studiorum habentur fundamentum, tunc necesse est, ut in Gymna- 
siis lingua graeca et latina aeque ab infima classe usque ad supremam 
maxima cum industria et sedulitate addiscantur. Hoc vero sine magno 
impendio temporis fieri nequit, Nam omnium aliarum doctrinarum ra- 
tio haec est, ut provectiores aetate eo facilius eas discant; at puer in liu- 
guis antiquis strenue non exercitatus raro evadet vir subtiliter doctus. 
Multae enim res minutae in studio linguarum antiquarum eo facilius oc- 
cnpantur, et eo accuratius et subtilius tenentur memoria, quo minus im- 
pedimur cogitatione et judicio. 

Deinde in ratione. doceudi literas antiquas. quae ubique in ust 
est 

1) docere linguam ipsam, 

.2) exercere discipulos in ratiene scribendi, et 

3) legere et intelligere auctores ipsos graecos et latinos 
haec tria, inquam, ita confunduntur, ut imperitis etiam linguarum grae- 
cae et latinae, summos explicent auctores, et rudes in lingua ipsa doce- 
re velint eleganter scribere; perinde ac si juvenes nostros Polonos, post- 
quam aliquot vocabula germanica didicerint, et germanice neque loqui 
nec scribere scirent, ad legendum Goethium, Schillerum vel Klop- 


stockium adducere vel in ratione eleganter germanice scribendi exerce- 


*) Padagogisches Gutachten über Schul-Klassen, und deren Umwandlung 


nach der Idee des Herrn Regierungsrath Graff, von Joh. Er. Her- 
bart. Königsberg 1818. 

re vellemus. Vulgo enim in classibus inferioribus multum temporis 
non necessario consumitur in addiscendis formis graecis et latinis et re- 
gulis grammaticae, quas non intelligunt discipuli, nec usum perspiciunt; 
deinde discipuli semper fere tantum vertunt e linguis antiquis in linguam 
patriam, et demum in classibus superioribus nonnunquam e lingua pa- 
tria in antiquam, latine loqui et scribere incipiunt et maximam partem 
locos excerptos ex operibus veterum auctorum legunt. Hinc fit ut di- 
scentes multos annos linguam graecam et latinam neque graece nec lati- 
ne sciant. Memoria enim nostra ita comparata est, ut vocabula aliena, 
eorum significationes et usum celerius et subtilius teneamus, si vertimus 
e patrio sermone in alienum et loquimur, rursus obliviscamur, nec va- 
riam significationem bene perspiciamus, si semper fere e sermone alieno 
vertimus in nostrum. Itaque omnis lingua subtilius discitur continua 
exercitatione in loquendo et scribendo, et nemo linguam aliquam bene 
callet, qui ea loqui et scribere nescit. Falsa igitur est opinio illorum, 
qui non necessariam putant eXercitationem graece et latine loquendi et 
scribendi, quod facultate scribendi et loquendi his linguis aut nunquam 
aut raro opus sit. 


Ex his quae diximus apparet, vulgarem rationem docendi lin- 
guas antiquas convertendam esse. Primum addiscendae sunt linguae 
ipsae, deinde accedendum est ad legendos auctores et exercendam ra- 
tionem bene scribendi. In infimis classibus puer statim incipiat latine 
loqui et vertere e patria lingua in latinam et in classibus graecis in 
graecam, ita ut maxima pars temporis linguis antiquis destinati hac 
exercitatione consumatur. Equidem non video, cur puer novem an- 
norum eodem modo non possit incipere loqui latine,, quo incipit lo- 
qui gallice, et (apud nos) germanice? Tempus vero linguae graecae 
et latinae constituendum, hoc fere modo distribuendum foret: 

» | Gymnasium constet sex classibus, in qualibet classe per unam. 
quamque septimanam 16. horae studio antiquarum literarum — 8. h. 
graecarum et 8. latinarum — destinentur. 

Classis I. vel infima. 3, horae lectioni ad initio statim cum interpre- 
tatione conjunctae. 

2. h. discendis et repetundis omnibus formis Grammaticae ( ma- 
gister antea in classe cum tironibus discat, quae -subtilius etiam domi 
addiscant, ut discipuli intelligant, quomodo discere debeant). 

3. h. componendis vocabulis — «uae domi discipuli edid'cerunt 
— scribendo. Jam ab infima classe usque ad supremam calamus ne 
excidat e manu discipuli, nam stilus, ut Cicero recte ait, optimus di» 
sendi effector. *) 

Magister his in exercitationibus locum teneat Grammaticae. Qua- 
tuor vero mensibus absolvat omnes formas Grammaticae, repetendo 
semper, quae jam didicerunt discipuli. Reliqua e Grammatica in ver- 
tendo explicanda. et paullatim ediscenda sunt. In omnibus classibus 
magister utatur lingua latina explicando pueris singula vocabula et re- 
petendo et excitando, ut tirones eodem modo iis utantur. Ne quis 
opinetur hoc multum temporis perdi, quia scilicet magister uno velut 
tenore docere non possit; docendo enim pauca docentur in scholis; 
magister potius discipulo ocassionem offerat loquendi; nam non quae- 
ritur, quam multa magister docuerit, sed quae discipuli didicerint, 
Scio quidem hanc linguas docendi rationem requirere et doctrinam 
subtilem et ingenium versatile, nec tam commodam esse docentibus, 
at eo utillorem discentibus, quippe quae una ad faciliorem usum 
eundemque subtliorem ducat. | 


*) Cic. Orat. X. 33. 

In classibus secunda et tertia quatuor horae adhibeantur ad ver- 
téndum e patria lingua in linguam antiquam scribendo, ita ut magister 
dictet polonice (germanice) et discipuli scribant latine (graece). 

+ Una hora exercitiis, ut vocantur., 
Una prosodiae et in tertia classe componendis, versibus, 
"et duae ad vertendum e lingua antiqua in patriam. 


In dasse quarta quinque horae impendantur in lectionem vete- 
rum auctorum, una in versus pangendos, una in extemporalia quae 
dicuntur, et una in scr bendas dissertationes. 

In classe quinta et sexta sex horae destinentur lectioni aucrorum 
et duae exercitationibus poéticis et stili. — Prosodia, et a tertia classe, 
exercitatio versus componendi, magni momenti est, nam multum ea 
juvat ad linguam subtilius addiscendam. — Inepte reprehenditur a> his, 
qui rem non intell gunt, nam de poési non loquimur, sed de lingua 
subtiliter. addiscenda. 


Si discipul: a classe infima scribendo et loquendo — eadem ratio- 
ne qua boni magistri utuntur in docendis linguis novis — exercentur, tum 
progressi in classem IV. (III.) latine et graece satis scient, et praeparati 
accedent ad lectionem ipsorum auctorum graecorum, et ad exercen- 
dam latine scribendi rationem. Ut enim absurdum foret, discipulum 
imperitum adhuc linguae gallicae vel germanicae exercere velle in ra- 
tione eleganter gallice vel germanice scribendi, ita quoque frustra 
suscipitur labor in scribendis dissertationibus latinis, si discipuli latine 
loqui et scribere nondum didicerint. 

Cum vero hoc modo, ut explicavimus, praeparati non ímpe- 
diantur lingua ipsa in legendo et scribendo, libenter et multa legent, 
et fructuosa erit lectio, atque stilum bene exercitare poterunt. Tum 


demum ea oborietur voluptas in legendo veteres auctores, quae tanto- 

pere allicit, ut etiam egressi e scholis in'deliciis eos hàbituri sint, cum: 


non deterreantur a fontibus illis verae sapientiae difficultate intelligendi. 


Alteram caussam et quidem gravissimam, cur studium ańtiqua- 
rum literarum tantam utilitatem. non praebeat, quantam praebere pos- 
sit, in tota ratione legendi auctores antiquos in scholis reperio, 

Si consideraveris caussam; cur huic studia inter doctrinas ani- 
mum juvenilem ad:humanitatem erudientes primus tribuatur locus, 
facile intelliges, in scholis illud absolyendum esse, cum egressi e scho- 
lis, in Academiis singularum doctrinarum studio operam daturi , fructus 
ex illo studia percipiendos secum afferre debeant: animum, dico, 
multfarie excultum et praeparatum ad subtilius intelligenda, quae do- 
centur in Academiis, et ad vitam regundam. 


Hoc vero fieri non potest, nisi in scholis studium linguarum 
ipsarum praeiverit lectioni auctorum, ita ut in classibus superioribus 
auditores imprimis in legendis auctoribus elahorent. Cum enim in 
classes superiores progrediantur non satis versati in antiquis linguis 
ipsis, multa legi non possunt. Ata Classe IV. ad VI. (vel ut in Ger- 
mania non apte quidem numerant ‚a III. ad L) permulta legenda sunt; 
nam quae hic non leguntur, a plerisque nunquam legentur, nisi a 
philologis; et si non legentur, omnis fere perit fructus, cujus caussa 


tanti a juvenibus in studio graecae et latinae linguae suscipiuntur la- 
bores. 


Sed non tantum multa legantur, verum etiam żofa opera auctorum 
et non loci excerpti. Libri enim qui parvas narrationes, vel locos ex 
auctoribus: veteribus excerptos continent et nomine Chrestomathiarum 
veneunt, in infimis duabus classibus tantum cum fructu adhiberi pos» 
sunt, nimirum ubi de sola lingua addiscenda agitur, non item in clas- 


sibus, ubi rebus et rationi scribendi auctorum veterum ad animum 

excolendum studemus, _Huic consilio omnes illius generis libri ita 
adversantur, ut e cłassibus superioribus prorsus expellendi sint. Qui 
enim juvenes cognoscant ingenium auctoris, ex ejus lectione ferant 
fructum et praestantia ejus invitentur ad contrahendam cum antiquita- 
te familiaritatem, quae aetate juvenili comparata, per totam vitam 
eos non destituat, si singulae tantum offae cibi divini apponuntur? 
De ingenio enim veterum auctorum hic agitur, de sobria et justa res 
considerandi et agendi ratione, qua imbuantur animi juveniles, et 
inde sibi, ut Livii verbis utar, et reipublicae, quod imitentur, capi- 
ant, inde (in quacunque re) foedum inceptu, foedum exitu, quod 
vitent. Hoc vero lectis locis abruptis fieri nequit.  Egressi e scholis 
scilicet legent auctores ipsos! Et, si legent, tunc serent, ubi metere 
deberent.: Praeterea divinae originis semina in praestantibus veterum 
auctorum operibus contenta, aetate juvenili accipiuntur pia et pura 
mente, qua adjuta eam vim exercent, quae juvenem olim reddat vi- 
rum eximium et civem utilem rei publicae. 


Magnopere id quoque refert, qua serie auctores veteres le- 
: gantur. 'Tironibus in classibus duabus inferioribus continua versione 
e lingua patria in linguam graecam et multa lectione librorum inferio- 
ribus classibus destinatorum, de quibus locuti sumus (Lesebücher), sa- 
tis exercitatis primus auctorum graecorum in manus detur in classe 
IM. (IV.) Homerüs, et quidem ejus Odyssea, simul cum ea in clas- 
se IV. (HE) Herodotus, in classe V. (IV.) Ilias et Xenophontis Me- 
morabilia et Cyropaedia; in suprema lectionem finiant Plato, Thucy- 
dides et Tragici. Puer non tantum melius intelligit Homerum quam 
vir, verum etiam hac lectione mire attrahetur ad subtilius auctorum 
graecorum studium. s i Pk i 

Latinorum auctorum ordinem incipiant Eutropius (in classe IT), 
Justinus, (HL), Julius Caesar (IV.) et Ovidius (Metam.), ab iis 
discipuli progrediantur ad Livium, Ciceronem, Virgilium et Odas Ho- 


ratii, €t legant in classe suprema Sallustium, Tacitum, epistolas et 
sermones Horatii. 


Auctores graeci et latini inter hos quos primos et ultimos legendos 
significavimus, eligendi sunt historici et opera philosophica, quae res 
recte considerandi et. cogitandi exercent facultatem, ut Disputationes 


Tusculanae, Quaestiones Academicae, opera Platonis, Characteres 
Theophrasti , et hoc genus alia. 
bs 


Quod vero ad ipsam lectionem veterum auctorum attinet, ma- 
gnum intercedit discrimen inter lectionem philologicam et eam, qua opus 
est in scholis. Cum philologus in eo elaboret, ut adjutus omnibus ad- 
miniculis intelligere doceat veteres auctores et cognoscere totam antiqui- 
tatem, opera vero Graecorum et Romanorum, corrupta saepe et manca, 
variis lectionibus scateant, tum praeter subtilem linguarum cognitionem: 
aeuto judicio, et inter varias lectiones optimam: eligendi facultate carere 
non potest. Lectionem igitur philologicam vocamus eam, qua juvenis 
praeparatur ad exercendum quondam munus philologi; quo im studio 
non id qued continetur in auctoribus antiquis, sed sermo, textus, non 
eontentum sed continens primum locum obtinet- Cum vero scholae 
publicae non habeantur ad formandos philologos, sed ut animi juveniles 
excolantur ad vitam sapienter et feliciter agundam, et prudenter fungen- 
dum quovis ofhcio, cui consilio quae continentur in auctoribus veteri- 
bus tantum inserviunt, clare apparet, lectionem auctorum veterum in 
schohs publicis hoe modo esse suscipiendam, ut quae Graeci et Romani 

fortiter fecerint, egregie Cogitaverint et eleganter eloćuti sint, animos 
juveniles prorsus occupent, acuant mentem, excitent et nutriant pro- 
priam cogitandi, et cogitata'scite, apte et pulchre reddendi facultatem, 
colant sensum pulchri, magno honesti amore afhciant et ad egregie fa- 
cta corroborent. Hoc munus requirit magistrum, praeter subtilem doc- 
trinam, ea facultate docendi instructum, quae solummodo e magno 
studio optimorum operum veterum et novorum auctorum et cognitione 
naturae humanae et vitae ipsius oritur, «t discipulum strenue in linguis 
antiquis exercitatum. Hac de caussa in tribus classibus inferioribus 
commendavimus rationem docendi et discendi usui accemmodatam. ` Vi- 
ros subtiliter doctos in scholis ubique reperimus, sed quos significa- 
rimus literarum antiquarum magistros perpaucos. Rursus vero ante ali- 
quot annos nonnulli paedagogi ineptissime adhortati ad studium re- 
rum in auctoribus veteribus contentarum, hoc sibi consequi posse vi-' 
debantur neglecto subtili studio linguarum antiquarum. Contra hos 
ne verbo quidem opus est; his enim auctoribus in multis scholis pu- 
blicis cum subtilitate studii antiquarum doctrinarum omnis vera subti- 
litas in excolenda juventute evanuit, easque pestis illa nimis multa do- 
cendi, et nil recte sciendi invasit, quam semper comitatur estermta- 
tio et superbia, qua juventutem egregie excellere, scriptores nostrorum 
temporum valde queruntur Attamen quilibet intelligit; subtilita- 
tem in legendis auctoribus quam in scholis necessariam censemus; 
quamvis nitatur accurata cognitione linguarum, maxime diversam esse» 
a subtilitate lectionis philologicae, ita ut altera alteri officiat, et detri- 
mento sit, cum magister necessario vel frigidus vel prolixus fiat. In- 
lectione enim philologica criticorum emendationes merito detinent ma~ 
gistrum ad acuendum ingenium philolegicum, et nonnunquam maxi- 
mi momenti sunt, etiamsi rejiciendae — ut exempli caussa saepissi- 


me emendationes Bentleji, imprimis in odis Horatii. Itaque in oda 
HI. v. 18. (lib. 1.) apte sane et cum fructu diutius commorabitur utrum 
siccis, an cum Bentlejo reciis, an cum Cuninghamo fixis oculis legen- 
dum sit, praelecta eximia defensione lectionis Bentleji; ita Reizii con- 
jectura Liv. VII. 8. Signinis pro signis; pulcherrimae illae emendatio- 
nes Flor II. 2. omnium in eo mari jacentium pro omnium imperia gen- 
"tium, insularum litora, etc. Cic. Academ. Quaest. I. 4. Academiam, 
a qua absum tam diu, ut Aldus dedit pro: Academiam aqua absum- 
tam diu; et locus corruptus in Hist. nat. Plinii *) „Id quod exclusum 
est, primum vermiculus videtur candidus, jacens transversus, adhae- 
rensque ita ut pascere videatur;“ ubi mera ingenii conjectura eximie 
«correxit Petavius: ut pars cerae videatur — ita, dico, hae et innu- 
merae alíae conjecturae et emendationes uberrimam magistro docto et 
prompto praebent materiam exercitandi acumen auditorum, suumque 
sibi requirunt tempus — in lectione de qua loquimur non item. 

Porro disqusitiones utrum opus auctoris, cujus esse fertur, 
re vera sit necne, in lectione philologica praetermitti non possunt, 
Ita in legendo Dialogo de caussis corruptae eloquentiae exponenduin 
est, €ur haec dissertatio neque Tacito, *) nec Quinctiliano adscribi 
possit, cur orationes pro M, Marcello et aliac spwiae putentur, de 


*) Hist. natur. XI. x6. 


3%) Argumente quibus nuper Broterins (Dureau de Lamalle) et alii hane 
libellum Tacito vindicare conati sunt, quomodo assiduo et diligenti 
lectori! Annalium et Historiarum ^ arridere possint, nom intelligo. 
Stilus enim prorsus abnuit, non fallax, ut sospitator Taciti, Lip- 
sius dicit, im hoc genere argumeutum; sed quid loquor de stilo? 
mens Taciti non spirat in Dialogo. Si vero illi viri docti multum 

prisca et genuia forma variisque. mutationibus operum. Homerico- 
rum et hoc genus alia, quae in‘ nostra lectione leviter tantum- tan- 
genda sunt. 


_ Porro lectioni philologicae omnes auctores inserviunt, lectioni de 
qua loquimur non item; nonnulla opera adeo illi commendanda, quae 
ab hac prorsus amovenda sunt, ut ex. c. Alcibiades secundus — prop- 
ter multos locos corruptos, eximiam ad ingenium auditorum exer- 
cendum praebentes materiam. — vel ,Plauti comoediae, propter genui- 
nam latinitatem et alia. 


Ne hoc in loco mihi quis objiciat, me vituperare, quae nus- 
quam reperiantur. At reperiuntur sane; nisi forte hoc, tunc alio mo- 
do. Hoc certe neminem qui scholarum publicarum rationem subti- 
lius cognoverit, fugere potest, permultos magistros antiquarum lite- 
rarum his oculis videre auctores veteres, quibus cadavera medicos, 


haud dissimiles iis, qui aperiundis et secandis cadaveribus artis suae ter- 
minent modum. 


praesidii sententiae suae in eo quaerunt, quod juvenes prorsus ali- 
ter et cogitent et scribant, ac viri, non animadverterunt, hoc tan- 
tum accidere ingeniis non excellentibus singulari et propria prorsus 
forma et specie, at nunquam Tacitis. Et quamvis Oberlinio con- 
cedaanus, aliud. esse historiam scribere, aliud dialogum, nemo facile 
affirmet, ingenia, ut Taciti. erat, se ipsa unquam destituere posse. 
Similes vero dicendi formae, e dialogo acute collectae, et tanquam 
vestigia rationis scribendi viri Taciti in juvene Tacito. deprehensae 


ex aliis quoque operibus, quae nemo unquam Tacito attribuere 
voluerit, conquiri possunt, 

Ex his paucis quae exposuimus, satis apparet, non in literis am 
tiquis, sed in ratione docendi eas; positum esse, si fructus e studio 


earum non percipiantur, quos in libro „O Filologii* Jaudavimus: +++ el 


Amplectamini igitur Juvenes Poloni literas antiquas ea sedulitate 
eoque ardore, qui, genti Polonorum proprius, in omnibus, .quae digna 
statuant, in quibus elaborent, magna efficere potest. Decimo sexto se- 
culo Musae romanae in Poloniam emigrasse-et in patria nostra recep- 
taculum reperisse videbantur. . Polonos Henricum Valesium Parisiis 
Regem salutantes et omnes Romano sermone instar veterum Romano- 
rum loquentes, ita ut nemo in illa sede literarum iis par haberetur, 
admiratos esse Gallos — excultissimum tunc temporis populum — nar- 
rat Thuanus; *) eleganti sermone latino et subtili doctrina prae omni- 
bus sui temporis viris doctis excelluit Zamoyscius. 


Alterum Horatium 
in Polonia tantum videre nova tempora Sarbievium. 


Eximia haec ma- 
jorum vestrorum exempla imitati, enitamini, ut eadem subtili doctri- 


na in literis antiquis excellatis et scholae nostrae in hac gravissima in- 
stitutionis publicae parte easdem sibi vindicent laudes, quibus in ma- 
thematicis eas extulit vir doctissimus Langsdortius. **) 


Utamini igitur assidue doctis magistris quorum numerus nuper 
cura Viri Excellentissimi Summi Praesidis Magni Ducatus Posnaniensis 


*) Tom. 6. p. 699. conferantur Hist. de France par Daniel Tom. 5. p. 995. 
et Solignac, libro 23, 


** Neue Erweiterungen der mechanischen Wissenschaften besonders zur 
Vervollkomnung der Maschinenlehre etc. Von C, C, Langsdorf. 
Manheim u. Heidelberg 1816. Conf. Praefatio. 

Zerboni di Sposetti, cujus in juventutem polonicam meritis maximas 
habemus gratias, eximie auctus est, ut subtili doctrina antiquarum 
literarum. instructi, non tantum aetate juvenili, verum per totam etiam 
vitam vestram magno cum fructu lectionem veterum auctorum in de- 
liciis habeatis, in quibus (ut Marci Antonini verbis hoc in loco ntar} 
Y TRY rod dyaSot, xal dei àvofótwv dvvaudrn, 

DODATEK 


do Programmatu szkolnego roku 1819. 


| 1% eA Królewskiego Gimnazyum Poznańskiego w zeszłym 
roku szkolnym 18:3 co do istoty to samo było, iak ie wystawia Pro- 
gramma na rok 1817. Nauki, równie iak dawnićy, we wszystkich 
Klassach w ięzyku polskim bywaią dawanć. Co do osób uczących 
zaszły niektóre odmiany. Professor literatury starożytney JP, Dok- 
tor Gerhard, który przez krótki czas swego u nas pobytu umiał so- 
bie pozyskać pówsżechny szacunek i miłość Kollegów i Uczniów, 
zmuszonym został dla słabowitości zdrowia to mieysce opuścić. 
Zaiął ie tymczasowo JX. Kassyusz, trudniący się od lat kilku dawa- 
niem greckiego i łacińskiego ięzyka w średnich i wyższych Klas- 
sach szkół naszych. JP. Professor Dokt. Bernd, powołany na Se- 
kretarza Uniwersyteckićy Biblioteki do Bony udał się tamże dla 
obięcia swego urzędu. Na mieysce iego, tudzież JX. Kassyusza 
wezwano z Krakowa JPP. Troianskiego i Muczkowskiego- Z tych 
pierwszy, zńany chlubnie iako autor z wydanéy niedawno Gram- 
matykitacinskiéy dla szkół polskich, żaraz po Wielkanocy, na zle- 
cenie Prześw. Królews. Konsystorza i Kollegium szkolnego, przez 
Rektora do szkół wprowadzonym został; ostatni ponieważ w krót- 
ce przed ukończeniem kursu do nas przybył, obiął z początku 
tymczasowo pełnienie obowiązków, do których był powołany. — 
Professorowi Matematyki JP. Buchowskiemu, który w tym roku zo- 
stawał przy Gimnazyum Płockićm, zezwolilo Wysokie Ministery- 


um Królewskie na powiększenie pensyi rocznéy o Tal. 300. Po- 
wróci więc nazad do szkół naszych, i od 1go Września dawanie 
lekcyi w swoim przedmiocie rozpocznie. Raczyło także Wysokić 
Król. Ministeryum przeznaczyć tymczasem 400 Tal. na zakupienie 
potrzebnieyszych dzieł do Biblioteki szkolnéy. 


W zeszłym roku przyięto do szkół 131 nowo przybyłych. 
Liczba uczniów doszła do 560. 


Nastepuigcy Uczniowie udaią się w tym roku do Uniwersy- 
tetu po złożeniu examinu Maturitatis: Maxymilian Braun, 
Ludwik Guderyan, Marcin Klupsz, Adam Loga, Maw 
rycy Müller, Jakób Peyser, Jan Skórzewski, Józef 
Stefański, Leon Smitkowski, Józef Zborowski 


Popis publiczny 
na który szanownych Rodziców i Opiekunów naszych Uczniów, i 
wszystkich Przyiacioł nauk szkolnych uniżenie zapraszam, w na- 
stępuiącym odbędzie się porządku: 


w Poniedziałek dnia 26. Lipea. 
Od 9g do 10. pierwszy oddział Klassy I. *) 
— 10 — 11. drugi oddział klassy I. 
— 11 — 121 pierwszy oddział klassy II. 
— 12i — 2. drugi oddział Klassy IL 


TZ kazdey Klassy będą uczniowie deklamowali w ięzyku polskim, 
niemieckim, francuzkim, a w wyźszych i w łacińskim, 


we Wtorek dnia 27. Lipca. 
Od 9 do pół 11 pićrwszy oddział Klassy III. 
— pół 1: do 12 drugi oddział Klassy IH. 
— 12 do 2 Klassa IV. 


we Srodę dnia 28. Lipca. 
Od 9 do in. Klassa V. 
— 11 — 2. Klassa VI. , 
Na zakończenie zaś popisu, Uczniowie trzech Klass muzy- 
cznych, pod przewodnictwem Nauczyciela muzyki JP. Scigalskie- 
go, dadzą dowody swych pestępów w Śpiewaniu i graniu w nastę- 
puiący sposób: 
a. Spiewany będzie Hymn Didlera i 
2. Hymn Mozarta; 
3. Jeden z Uczniów Klassy VI. grać będzie na skrzypcach 
Koncert Rodego. 
4. Spiewaná będzie z całą Orgiestrą msza Lassera. 


we Czwartek dnia 29, Lipca. 

Promocye i pochwały czytané, nagrody rozdawanć, i nie- 
które stósownć do okoliczneści mowy miané, a nakoniec odcho- 
dzący do Akademii Uczniowie uroczyście żegnani będą. 

Ureczystość ta zacznie się o godzinie 10. 


Nauczyciel łacińskiego i greckiego ięzyka JP. Troiański otwo- 
rzy ia mową polską: o rytmiczno$ci polskiego ięzyka. 

JP. Józef Stefański, Uczeń Klassy VI. powie w ięzyku nie- 
mieckim o pożyteczności i szkodliwości sztuki drukar. 
skiéy. 


Tu Rektor tegoroczne promocye przeczyta, 


JP. Adam Loga, Uczeń Klassy VI. mówić będzie w polskim 
iezyku na pochwałę Jana Zamoyskiego w trzech wzgle- 
dach: iako uczonego męża, dobrego obywatelai wa- 
lecznego hetmana. 

JP. Leon Smitkowski Uczeń Klassy VI. mieć będzie mowę 
w francuzkim ięzyku: o zasługach Moliera. 

Po czém nastąpi przeczytanie pochwał publicznych i rozda- 
wanie nagród. 

JP. Maxymilian Braun mówić będzie w ięzyku łacińskim: 
de luxu Romanorum; i pożegna Gimnazyum imieniem odcho- 
dzących. 

JP. Hektor Kwilecki, Uczeń Klassy V. w imieniu zostaig- 
cych mową łacińską odpowie. i 
À Naostatek Rektor patenta odchodzącym wręczy, pożegna 
ich w łacińskim ięzyku, i zakończy uroczystość. 

